**Vplyvy na životné prostredie**

|  |
| --- |
| **Životné prostredie** |
| **5.1.** Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)? | V dôsledku zavedenia poskytovania nového príspevku na podporu zamestnanosti na realizáciu opatrení na ochranu pred povodňami a na riešenie následkov mimoriadnej situácie (§ 50j) sa predpokladá pozitívny vplyv na životné prostredie a tým aj zlepšenie podmienok života (napr. človeka, rastlín, živočíchov). Očakávame, že poskytnutie príspevku urýchli odstraňovanie následkov mimoriadnych udalostí, ktorými sú živelné pohromy (podľa osobitného predpisu - zákon č. 42/1994 Z. z.) a prispeje k ochrane pred povodňami. Druh vplyvu odstraňovania následkov mimoriadnych udalostí a realizácie opatrení na ochranu pred povodňami môže byť trvalý aj dočasný, sekundárny, resp. kumulatívny. Veľkosť a plošný rozsah vplyvu navrhovaného materiálu na ovplyvnenom území je podmienený veľkosťou obce a počtu uchádzačov o zamestnanie, ktorých obec prijme do pracovného pomeru na predpokladaný rozsah prác. Rozsah vplyvu a počet dotknutých obyvateľov je determinovaný hustotou osídlenia a veľkosťou územia zasiahnutého živelnou pohromou. |
| **5.2.** Bude mať navrhovaný materiál vplyv na chránené územia a ak áno aký? | Navrhovaný materiál bude mať vplyv na územie, ktoré môže byť zasiahnuté živelnou pohromou, t.j. aj na chránené územie.  |
| **5.3.** Bude mať návrh vplyv na životné prostredie presahujúce štátne hranice? | Návrh nebude mať vplyv na životné prostredie presahujúce štátne hranice. |
|  |  |